

 **ROMÂNIA**

***JUDEŢUL NEAMȚ***

#### SC BRILIANT SRL

#### B-ul Republicii,nr.Republicii,nr.83B

**Tel** : 0233.742.646

CUI: RO16078766

##### Nr.3046/26.02.2021

**ROMÂNIA**

#### JUDEŢUL NEAMȚ

#### COMUNA ION CREANGĂ

#### Strada I.C. Brătianu; nr. 111

**Tel: (004) 0233 780013**

**Fax : 0233 780266**

***E-mail:*** ***primariaioncreaga@gmail.com***

**Contract de furnizare**

 **Nr. inreg.10840 / 30.09.2024**

Între:

**1. Părţile contractante**

- Autoritatea contractantă **COMUNA ION CREANGA** cu sediul în comuna Ion Creanga, I.C.Bratianu nr. 111, cod poştal 617260, telefon nr. 0233.780.013, fax nr. 0233.780.266, CUI 2613753, cont nr. RO03TREZ24A670302203030X deschis la Trezoreria Roman, reprezentată prin Primar – **Tabacariu Dumitru-Dorin**, în calitate de **Achizitor,** pe de o parte

şi

- Contractant **S.C. BRILIANT S.R.L** , cu sediul în Roman, B-dul Republicii nr. 83B, telefon 0233/742464, fax 0233/742464 , cod poştal 611146, numărul de înmatriculare J27/91/2004, CUI RO16078766 , cont de trezorerie nr. deschis la Trezoreria Piatra Neamt , cont RO57 TREZ 4915 069X XX00 7247, reprezentată prin Lucian Liviu Cimpoesu , în calitate de **furnizor**, a intervenit prezentul contract.

**2. Definiţii**

In prezentul contract următorii termeni vor fi interpretaţi astfel:

a. contract – reprezintă prezentul contract şi toate Anexele sale.

b. Achizitor şi Furnizor - părţile contractante, aşa cum sunt acestea numite în prezentul contract;

c. preţul contractului - preţul plătibil Furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse – motorina Euro 5 (EN 590), benzina standard 95 , uleiuri,antigel si lichid parbriz pe care Furnizorul se obligă, prin contract, să le furnizeze Achizitorului ;

e. servicii – transportarea/descarcarea la depozitele indicate de Achizitor şi orice alte asemenea obligaţii care revin Furnizorului prin contract- nu este cazul - produsele se vor ridica de la Statia Peco Ion Creanga;

f. origine-locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului;

g. destinaţie finală- locul unde Furnizorul are obligaţia de a furniza produsele;

h. termenii comerciali de livrare vor fi interpretaţi conform INCOTERMS 2000 – Camera Internaţională de Comerţ (CIC);

i. forţa majoră- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

j. zi- zi calendaristică; an - 365 de zile ;

h. achizitie SICAP .

***CLAUZE OBLIGATORII***

**3. Obiectul contractului**

(1) Furnizorul se obligă să furnizeze, iar achizitorul se obligă să achiziţioneze carburanţi auto, următoarele tipuri de carburanţi si accesorii auto:

1. Motorină standard EN 590 vrac;
2. Benzina standard 95 ;
3. Uleiuri, antigel, lichid de parbriz ;

(2) Achizitorul va aproviziona diferite cantităţi de carburant din sortimentele menţionate în prezentul contract în funcţie de necesităţile de exploatare a parcului auto.

**4. Preţul contractului**

(1) Preţul contractului, respectiv preţul produselor livrate şi a serviciilor accesorii prestate, este de 80.000 lei fara TVA, la care se adaugă TVA,iar pretul total fiind de 95.200 lei TVA inclus.

 Achizitorul nu este obligat să atingă pragul valoric prevăzut la pct. (1).

 Preţul unitar de livrare al carburantului poate fi ajustat, conform art. 221 din Legea 98/2016 privind achiziţiile publice şi art. 28 din Hotărârea nr. 395 din 2 iunie 2016 pentru apobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, astfel:

- numai în cazul apariţiei unor modificări legislative, modificări ale normelor tehnice sau au fost emise, de către autorităţile locale, acte administrative care au ca obiect instituirea, modificarea sau renunţarea la anumite taxe/impozite locale, al căror efect se reflectă în creşterea/diminuarea costurilor pe baza cărora s-a fundamentat preţul contractului;

-dacă pe piaţă au apărut anumite condiţii, în urma cărora s-a constatat creşterea/diminuarea indicilor de preţ pentru elemente constitutive ale ofertei, al căror efect se reflectă în creşterea/diminuarea costurilor pe baza cărora s-a fundamentat preţul contractului.

 Preţul va putea fi ajustat în funcţie de evoluţia preţului barilului de ţiţei pe piaţa mondială şi cursul valutar, justificarea creşterii preţurilor urmând a se realize numai pe baza evoluţiei unor

indici de preţ relevanţi, publicaţi de instituţii/organism abilitate, cum ar fi indici de preţ publicaţi de institutul Naţional de Statistică, indici bursieri.

Formula de ajustare a preţului contractului va fi următoarea:

preţul unitar de rafinare + taxe şi accize + cheltuieli de transport.

**5. Durata contractului**

(1) Durata prezentului contract este 12 luni, începând de la data de 01.10.2024

 (2) Prezentul contract încetează sa producă efecte la data de 01.10.2025 si se poate modifica in cazul in care pretul din contract este depasit cu ajutorul unui act aditional semnat de catre ambele parti.

**6. Standarde**

Motorina furnizată în baza contractului va respecta standardele prezentate de către Furnizor (în acord cu HGR 928/2012 privind stabilirea condiţiilor de introducere pe piaţă a benzinei şi motorinei, iar în momentul schimbării standardelor (inclusiv introducerea pe piaţă a carburanţilor specifici în regim de iarnă/vară), Furnizorul se obligă să respecte noile reglementări în vigoare. Furnizorul va furniza în perioada de iarnă motorină în conformitate cu specificatia tehnica pentru perioada de iarna.

**7. Obligaţiile principale ale furnizorului**

 (1) Furnizorul se obligă să livreze carburanti ai accesorii auto pe tot parcursul derulării contractului, la comanda beneficiarului- la Statia peco Ion Creanga.

**8. Obligaţiile principale ale achizitorului**

 (1) Achizitorul se obligă să plătească preţul produselor cu ordin de plată către furnizor, în termen de 30 zile de la data emiterii facturii.

 (2) Dacă Achizitorul nu onorează plata facturilor în termenul arătat la pct. 8.1, atunci Furnizorul are dreptul de a sista livrarea produselor şi de a reactualiza suma de plata la nivelul corespunzator zilei in care aceasta se efectuează. Imediat după ce Achizitorul îşi onorează obligaţiile, Furnizorul va relua livrarea produselor în cel mai scurt timp posibil.

**9. Sancţiuni pentru neîndeplinirea culpabilă a obligaţiilor**

 (1) În cazul în care, Furnizorul nu reuşeşte să-şi îndeplinească obligaţiile asumate, atunci Achizitorul are dreptul de a deduce, ca penalităţi, o sumă echivalentă cu 0,01% pentru fiecare zi de întârziere, din valoarea mărfii comandate si nelivrate.

 (2) În cazul în care Achizitorul nu îşi onorează obligaţiile în termenul contractual, atunci acestuia îi revine obligaţia de a plăti, ca penalităţi, o sumă echivalentă cu 0,01% pentru fiecare zi de întârziere din plata neefectuată.

***CLAUZE SPECIFICE***

**10. Caracterul confidenţial al contractului**

 (1) O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

 (2) Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

 (3) O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informaţia era cunoscută părţii contractante înainte ca ea să fi fost primită de la cealaltă parte contractantă; sau

b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau

c) partea contractantă a fost obligată în mod legal să dezvăluie informaţia.

**11. Recepţie, inspecţii şi teste**

 (1) Achizitorul are dreptul de a inspecta şi/sau testa produsele pentru a verifica conformitatea lor cu specificaţiile din certificatul de calitate. Furnizorul răspunde de calitatea produselor livrate, conform certificatelor de calitate.

 (2) Calitatea produselor este atestată prin certificate de calitate care vor însoţi obligatoriu produsele;

 (3) Recepţia cantitativă şi calitativă se efectuează la achizitor la statia peco.

 (4) **Receptia calitativa**: Dacă la momentul recepţiei există indicii ca produsul livrat nu corespunde calitativ, Achizitorul are dreptul de a solicita, pe cheltuiala sa, prelevarea mostrelor şi testarea produsului, printr-un inspector independent, agreat de ambele părţi contractante. Prelevarea probelor în vederea testării se va efectua la momentul primirii mărfii, de către inspectorul independent, în prezenţa delegatului furnizorului. Se vor prelua 3 (trei) mostre şi se vor sigila, una va fi predată inspectoratului independent, pentru testare, una va fi predată Furnizorului, una va rămâne la Achizitor. În acest caz cisterna va rămâne nedescărcată, la dispoziţia Furnizorului.

Dacă în urma testării, produsul nu corespunde calitativ, Achizitorul are dreptul să-l refuze şi să îşi recupereze cheltuielile cu inspectorul independent de la Furnizor.

 (5) **Receptia cantitativă** a carburantului se va face la Achizitor in baza avizului de la Furnizor.

 **Facturarea se va realiza in doua etape , pe data de 15 ale lunii si la sfarsitul lunii, iar plata se va face in 20 de zile de la data emiterii facturii la sediul Beneficiarului.**

**12. Livrarea produselor şi documentele care le însoţesc.**

(1) Livrarea produselor petroliere sub forma lichida din Statia Peco Ion Creanga - 0233 742 464 sau prin mail la adresa dana.ursache@briliantgroup.ro.

(2) Toate costurile ocazionate de manipularea, încărcarea, descărcarea, transportul, etc. aferente livrării, se vor face in conformitate cu conditia de livrare franco-depozit achizitor.

 (3) Mărfurile livrate trec în proprietatea Achizitorului din momentul recepţiei si al semnării documentelor de livrare. Livrarea produselor se consideră încheiată în momentul în care sunt îndeplinite prevederile clauzelor de la pct. 12.

(4) Facturarea se va face lunar, în conf. cu prevederile Codului Fiscal, pentru cantitatea în litri livrata la pompa la statia peco, conform fisei client.

(5) Documentele care însoţesc produsele vor fi predate de către Furnizor Achizitorului la fiecare comandă, astfel:

b) avizul de însoţire a mărfii;

**13. Transport**

Produsele petroliere se ridica de Achizitor de la statia Peco Ion Creanga.

**14. Amendamente**

 (1) Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

 (2) În cazul modificării preţului unitar de vânzare, faţă de cel ofertat, autoritatea contractantă nu va mai putea garanta asupra cantităţii minime de carburant ce o va comanda în timpul derulării contractului. În cazul creşterii nejustificate a preţului unitar de vânzare, autoritatea contractantă îşi rezervă dreptul de a denunţa contractul şi de a iniţia o nouă procedură de atribuire.

 (3) Furnizorul sau Achizitorul va instiinta in scris cealaltă parte despre oricare aspect apărut, care poate afecta derularea în bune condiţii a contractului.

**15. Întarzieri în îndeplinirea contractului**

 (1) Furnizorul are obligaţia de a îndeplini contractul de furnizare în perioada/perioadele în care s-a angajat.

 (2) Dacă pe parcursul îndeplinirii contractului, Furnizorul nu respectă graficul de livrare sau de prestare a serviciilor, acesta are obligaţia de a notifica, în timp util, Achizitorului; modificarea datei/perioadelor de furnizare asumate în contract ori alte documente care fac parte integrantă din contract se face cu acordul parţilor, prin act adiţional.

 (3) În afara cazului în care Achizitorul este de acord cu o prelungire a termenului de livrare, orice intârziere în indeplinirea contractului dă dreptul Achizitorului de a solicita penalităţi ori/şi daune Furnizorului.

**16. Încetarea şi/sau rezilierea contractului**

 (1) Contractul încetează de drept la expirarea perioadei pentru care a fost încheiat.

(2) Înainte de expirarea termenului, contractul poate înceta:

a) prin acordul părţilor;

b) unilateral în situaţia în care una din părţi încalcă în mod repetat obligaţiile ce îi revin din acest contract, deşi partea în culpă a fost notificată în acest sens de cealaltă parte care i-a acordat o perioadă de graţie rezonabilă.

 (3) Achizitorul îşi rezervă dreptul de a denunţa unilateral contractul de furnizare, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

 (4) Achizitorul are dreptul de a rezilia oricând contractul, printr-o notificare scrisă, adresată furnizorului, dacă acesta dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru Achizitor. In acest caz, Furnizorul are dreptul de a pretinde numai plata corespunzatoare pentru partea din contract îndeplinită pâna la data denunţării unilaterale a contractului.

**17. Cesiunea**

 Cesiunea este permisă doar în ceea ce priveste creantele nascute din prezentul contract, cesiune care nu afecteaza obligatiile nascute din prezentul contract si care vor ramane in sarcina partilor contractante asa cum au fost stipulate si asumate initial.

**18. Forţa majoră**

 (1) Forţa majoră este constatată de o autoritate competentă.

 (2) Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

 (3) Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

 (4) Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.

 (5) Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

**19. Soluţionarea litigiilor**

 (1) Achizitorul şi Furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

(2) Dacă după 15 de zile de la începerea acestor tratative neoficiale Achizitorul şi Furnizorul nu reuşesc să rezolve în mod amiabil o divergenţă contractuală, litigiul va fi soluţionat de către instanţa judecatoreasca din localitatea Roman,judet Neamt- Judecatoria Roman.

**20.Prelucrarea datelor cu caracter personal**

20.1. Colectarea ,prelucrarea şi stocarea /arhivarea datelor cu caracter personal se vor realiza în conformitate cu prevederile Regulamentului nr. 679/2016, precum şi cu respectarea legislaţiei naţionale în materia, în scopul realizării obiectivului contractului, îndeplinirii obiectivelor acestuia,precum şi în scop statistic.

20.2. Datele cu caracter personal,aşa cum sunt clasate în (UE) 679/2016,vor fi prelucrate in acord cu legislaţia menţionata pe toata perioadă contractuală.

20.3. Părţile contractante vor lua măsuri tehnice şi organizatorice adecvate ,potrivit propriilor atribuţii şi competente instituţionale,în vederea asigurării unui nivel corespunzător de securitate a datelor cu caracter personal,fie că este vorba despre prelucrare,reprelucrare sau transfer către terţi ori publicare pe surse publice interne sau externe

**21.Comunicari**

Orice notificare, comunicare sau informare facuta de una din parti va fi redactata in scris si depusa personal de parte sau expediata prin scrisoare recomandata cu confirmare de primire sau prin alt mijloc de comunicare care asigura confirmarea receptionarii documentului.

**22. Legea aplicabila contractului**

Contractul va fi interpretat conform legilor din Romania.

**23. Prezentul contract a fost încheiat astăzi în 2(doua) exemplare, unul pentru Furnizor si unul pentru Achizitor .**

 **ACHIZITOR,**  **PRESTATOR,**

 **COMUNA ION CREANGA S.C. BRILIANT S.R.L.**

 Primar: Administrator,

**Dumitru-Dorin TABACARIU Lucian Liviu CIMPOESU**

Secretar General,

Mihaela NITA

Consilier Financiar,

Rodica SEGNEANU

Achizitii Publice,

Codrut LUCA